Namibiese kaptein op pad na Frankryk - Sport - Republikein
Thursday, November 15th, 06:23:47
Namibiese kaptein op pad na Frankryk
11 September 2018 | Sport
Tinus van Staden
Die Namibiese senter Johan Deysel het Vrydagaand in Durban sy laaste wedstryd vir die Haaie gespeel.
Hy sluit hom eersdaags by die Franse klubspan Colomiers aan.
Colomiers ding in die Pro D2 mee, Frankryk se tweede liga mee. Ná vier wedstryde bevind dié span hom tans 14de op die puntelys uit die 16 spanne wat in die reeks meeding.
Die huidige Namibiese toetskaptein sluit hom aan by sy landgenote Pieter-Jan van Lill en Torsten van Jaarsveld (beide Bayonne) en Casper Viviers (Suresnes) wat tans kontrakte in Frankryk het.
Verskeie ander insluitend Aranos Coetzee, Tjiuee Uanivi, Conrad Marais, Rohan Kitshoff en Theuns Kotzé het ook in onlangse jare vir Franse klubs gespeel.
Deysel (26) is Vrydagaand as plaasvervanger opgestuur in die Haaie se sege met 28-12 oor die Pumas in dié spanne se Curriebeker-wedstryd. Hy het ook een van sy span se vier drieë gedruk.
Hy het sy naam in 2015 in die geskiedenisboeke van Namibiese rugby verewig toe hy 'n drie teen die All Blacks by die Wêreldbeker-toernooi in Engeland gedruk het.
Hy het sy land reeds in 22 toetse verteenwoordig en het nege drieë gedruk. Sy pa Johan was ook 'n senter wat in die vroeë 1990's in 16 toetse gespeel en vyf drieë gedruk het.
Deysel sal hoop hy kry die kans om volgende jaar by die Wêreldbeker-toernooi in Japan wéér teen Nieu-Seeland te speel. Namibië is vir dié skouspel ook saam met Suid-Afrika, Italië en die repechage-wenner in 'n groep geloot.
Die boorling van Windhoek het hom in 2017 van die Luiperds by die Haaie aangesluit. Hy het ook tussen 2013 en 2016 vir die Pukke in die Varsitybeker-reeks gespeel, asook vir die Luiperds in die provinsiale reekse.
Deysel is vanjaar in elk van die Haaie se eerste drie Curriebeker-wedstryde as 'n plaasvervanger opgestuur.
In sy afwesigheid kan die vleuel Leolin Zas as 'n plaasvervanger oorweeg word vir die Haaie se volgende wedstryd in die reeks, op 22 September teen die Goue Leeus op Kingspark in Durban.
Die Haaie het dié week 'n loslootjie nadat hulle al drie hul eerste wed­stryde in die reeks met 'n bonuspunt gewen het. Ná die stryd teen die Goue Leeus pak hulle die Westelike Provinsie – die verdedigende kampioen en nog een van die vroeë gunstelinge – op Nuweland.
– Netwerk24 en eie berig
Namibia resistant to Eskom power woes
NDAMA NAKASHOLE NamPower has assured Namibians that load-shedding in South Africa will not affect Namibia.NamPower issued a statement two days after South Africa’s cash-strapped power...
Staatshospitale mank aan voorraad
Henriette Lamprecht - Betalings vir verskaffers van skroewe, penne en prosteses vir ortopediese operasies by die twee staatshospitale in Windhoek word “by tye” vertraag wat...
Ekspo gee volhoubare toerisme woema
6 ure gelede | Gebeure
Volgende jaar vind die Namibië Toerisme Ekspo (NTE) vir die 21ste keer plaas, en sal op herwinning fokus.Dit sal van 5 tot 8 Junie by...
Rundu: Verdrink in vullis of ly dors
Catherine Sasman - Rundu se strate en sypaadjies het in onooglike, stinkende vullishope ontaard omdat die dorpsraad noodsaaklike dienste afskeep.Dít om sy skuld van N$60...
Ondersoek staatskaping, eis amptelike opposisie
Ronelle Rademeyer - Die sluier van geheimhouding oor Namib Desert Diamonds (Namdia) en berigte dat mnr. Tom Alweendo, minister van myne en energie, nie geweet...
Weer vir 15 November 2018
BINNELAND: Sonnig en bloedig warm in die verre Noordooste en die ||Kharasstreek. Elders sal dit gedeeltelik bewolk en baie tot bloedig warm wees. Enkele ligte...
Catherine Sasman - Ná vele haakplekke en vertragings het die ministerie van nywerheidsontwikkeling, handel en SME-ontwikkeling vyf huurbeheerrade in vyf streke aangestel wat sedert Maandag...
Outjo se panga-moordenaar kry lewenslank
Ronelle Rademeyer - Die man van Outjo, wat erken het hy het sy meisie in 2015 vermoor deur haar verskeie kere met ’n panga op...
N$1,8 miljard nodig vir Etosha-heining
Ellanie Smit - Die heining om die Etosha Nasionale Park sal sowat N$1,8 miljard kos om te voltooi. Dít volgens 'n verslag van die...